Kannaland Kannaland skuld Eskom R12.5 miljoen - Kannaland
Kannaland skuld Eskom R12.5 miljoen
Afriforum, Drewan Baird, Elektrisiteit, Eskom, ICOSA, Morné Hoogbaard, Munisipaliteit
Kannaland-munisipaliteit is steeds in die rooi by Eskom en skuld die kragverskaffer R12.5 miljoen volgens ‘n persverklaring wat deur Afriforum uitgereik is. Die skuld, tesame met die R8.29 miljoen wat uitstaande is van die Cederberg-munisipaliteit, beloop sowat 97% van die Wes-Kaap se totale skuld aan Eskom.
Volgens Stefan Pieterse, AfriForum se provinsiale koördineerder in die Wes-Kaap, moet die ANC verantwoordelikheid neem vir die skuld. “Hoe kan 90% van DA-beheerde munisipaliteite bykans geen skuld hê nie, terwyl ANC-beheerde munisipaliteite in die skuld swem?” het Pieterse gevra.
Die R12.5 miljoen wat volgens Afriforum uitstaande is, is heelwat minder as die R20,25 miljoen wat die munisipaliteit Eskom in die middle van laasjaar geskuld het soos ten tye berig in die Cape Argus, Oudtshoorn Courant en op Netwerk24.com.
Mnr Morné Hoogbaard, die munisipale bestuurder van Kannaland onder wie se leiding die munsipaliteit deurgaande negatiewe ouditmenings kry, het die berigte ten tye afgemaak as “losse praatjies” wat “bloot ontwrigtend en ondermynend” is en het aanvanklik ‘n versoek vir kommentaar op die Afriforum persverklaring van die hand gewys.
Volgens Mr. Drewan Baird van Drewan Baird Communication, die Kommunikasiebeampte van Kannaland Munisipaliteit, is die Afriforum persverklaring nie korrek nie. Mr Baird wys daarop dat Kannaland se Eskom-rekening in order is en dat die Munisipaliteit nie ‘n “ANC-beheerde” munisipaliteit is nie. Die Kannaland munisipaliteit word beheer deur ICOSA.
Die lys van Wes-Kaapse munisipaliteite en die stand van elk se Eskom-rekening is hieronder.
R 12 576 715.16
R 8 294 566.22
R 125 234.21
R 109 130.99
R 30 349.38
R 27 512.62
R 15 762.79
R 2 544.84
R 21 182 380.64